open-index/open-wikipedia-markdown huggingface dataset:
చిట్టెం పర్ణికారెడ్డి

**చిట్టెం పర్ణికారెడ్డి** తెలంగాణ రాష్ట్రానికి చెందిన రాజకీయ నాయకురాలు. ఆమె 2023 శాసనసభ ఎన్నికల్లో నారాయణపేట నుండి ఎమ్మెల్యేగా గెలిచింది.

## జననం, విద్యాభాస్యం
చిట్టెం పర్ణికారెడ్డి 1993లో హైదరాబాద్‌లో కే.శే. చిట్టెం వెంకటేశ్వర్ రెడ్డి, లక్ష్మి (ఐఏఎస్‌) దంపతులకు జన్మించింది. ఆమె 2016లో ఎన్.టి.ఆర్ హెల్త్ యూనివర్సిటీ నుండి ఎంబీబీఎస్ పూర్తి, భాస్కర వైద్య కళాశాలలో పీజీ (రేడియాలజిస్ట్‌) గా పని చేసింది.
## రాజకీయ జీవితం
డా. పర్ణిక రెడ్డి రాజకీయ నేపధ్యమున్న కుటుంబ నుండి రాజకీయాల్లోకి వచ్చింది. ఆమె తాత చిట్టెం నర్సిరెడ్డి మక్తల్‌ ఎమ్మెల్యేగా, తండ్రి చిట్టెం వెంకటేశ్వర్‌రెడ్డి పీసీసీ సభ్యుడిగా, మేనత్త డీకే అరుణ మంత్రిగా, బాబాయ్ చిట్టెం రామ్మోహన్‌ రెడ్డి ఎమ్మెల్యేగా పని చేశారు. ఆమె మేనమామ కుంభం శివకుమార్‌రెడ్డి రెండుసార్లు కాంగ్రెస్‌ అభ్యర్థిగా   నారాయణపేట నుండి పోటీ చేసి ఓడిపోయాయడు. పర్ణిక రెడ్డి ఆమె మేనమామ పోటీ చేసిన నారాయణపేట నియోజకవర్గం నుండి 2023 శాసనసభ ఎన్నికల్లో కాంగ్రెస్ అభ్యర్థిగా పోటీ చేసి తన సమీప బీఆర్ఎస్ అభ్యర్థి ఎస్‌. రాజేందర్‌ రెడ్డిపై 7,951 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టింది.

ఆమె 2025 జూన్ 9న తెలంగాణ ప్రదేశ్ కాంగ్రెస్ కమిటీ ప్రధాన కార్యదర్శిగా నియమితురాలైంది.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు
వెడ్మ బొజ్జు

**వెడ్మ బొజ్జు పటేల్ ** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో ఖానాపూర్ నియోజకవర్గం నుండి ఎమ్మెల్యేగా గెలిచాడు.

## జననం, విద్య
వెడ్మబొజ్జు పటేల్ 1986లో తెలంగాణ రాష్ట్రం, ఆదిలాబాద్ జిల్లా, ఉట్నూరు మండలం, కల్లూరు గూడ గ్రామంలో భీంరావు, గిరిజాబాయి దంపతులకు జన్మించాడు. ఆయన 2004లో పదవ తరగతి, 2006లో ఇంటర్మీడియట్, 2009లో కాకతీయ యూనివర్సిటీ నుండి బీఏ, 2014లో బీఈడీ, 2017లో దూరవిద్య ద్వారా నాగార్జున యూనివర్సిటీ నుండి ఎంఏ, 2018లో ఉస్మానియా యూనివర్సిటీ నుండి ఎల్‌ఎల్‌బీ పూర్తి చేశాడు.

## రాజకీయ జీవితం
వెడ్మబొజ్జు పటేల్ విద్యార్థి దశ నుండే రాజకీయాల పట్ల ఆసక్తితో ఆదివాసీ విద్యార్థి యూనియన్‌ (ఏఎస్‌యూ) జిల్లా అధ్యక్షుడిగా, రాష్ట్ర ప్రధాన కార్యదర్శిగా, ఆ తర్వాత ఆదివాసీ హక్కుల పోరాట సమితి (తుడుందెబ్బ)లో సలహాదారుడిగా పని చేసి అనంతరం ఐటీడీఏలో కాంట్రాక్టు ఉద్యోగిగా పని చేశాడు. 

వెడ్మబొజ్జు పటేల్ 2021లో పీసీసీ అధ్యక్షుడు రేవంత్ రెడ్డి సమక్షంలో కాంగ్రెస్ పార్టీలో చేరి జిల్లా కార్యనిర్వాహక అధ్యక్షుడిగా, పీసీసీ రాష్ట్ర ప్రధాన కార్యదర్శిగా వివిధ హోదాల్లో పని చేసి 2023 ఎన్నికల్లో ఖానాపూర్  నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి భూక్యా జాన్సన్ నాయక్ పై 4289 ఓట్లు మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

ఆయన 2025 జూన్ 9న తెలంగాణ ప్రదేశ్ కాంగ్రెస్ కమిటీ ప్రధాన కార్యదర్శిగా నియమితుడయ్యాడు. వెడ్మ బొజ్జు 2025 నవంబర్ 22న నిర్మల్ జిల్లా కాంగ్రెస్ కమిటీ అధ్యక్షుడిగా నియమితుడయ్యాడు.

## మూలాలు

వర్గం:రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు
వర్గం:1986 జననాలు
కాటిపల్లి వెంకటరమణారెడ్డి

**కాటిపల్లి వెంకటరమణా రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో కామారెడ్డి నియోజకవర్గం నుండి భారతీయ జనతా పార్టీ తరఫున ఎమ్మెల్యేగా గెలిచాడు.

## నేపథ్యం
కాటిపల్లి వెంకటరమణారెడ్డి కామారెడ్డి ప్రాంతంలో విద్యా సంస్థలు నిర్వహిస్తూ, రియల్ ఎస్టేట్ వ్యాపారం చేస్తూంటాడు. ఇతను భార్య విజయ, కుమారుడు మైత్రేయితో కామారెడ్డి పట్టణంలో నివాసం ఉంటాడు. ఇతను తన తండ్రి పేరిట ట్రస్టు ఏర్పాటుచేసి, దాని ద్వారా సేవా కార్యక్రమాలు చేపడుతున్నాడు.

## రాజకీయ రంగం
ఇతని కుటుంబానికి రాజకీయ నేపథ్యం ఉంది. వెంకటరమణా రెడ్డి తండ్రి పెద్ద రాజా రెడ్డి 25 సంవత్సరాల పాటు కామారెడ్డి సమితి ప్రెసిడెంటుగా పనిచేశాడు.

వెంకటరమణా రెడ్డి 2006లో కాంగ్రెస్ పార్టీ తరఫున తాడ్వాయి స్థానినికి జెడ్పీటీసీ సభ్యునిగా గెలుపొందాడు. వై.యస్. రాజశేఖరరెడ్డి అండతో 2008లో ఉమ్మడి నిజామాబాద్ జిల్లాకు జిల్లా పరిషత్ ఛైర్మన్ అయిన వెంకటరమణా రెడ్డి 2011 వరకూ ఆ పదవిలో కొనసాగాడు. వైఎస్ రాజశేఖరరెడ్డి మరణం తర్వాత స్థానిక కాంగ్రెస్ నాయకత్వంతో వెంకటరమణా రెడ్డికి విభేదాలు రావడంతో వైఎస్సార్ కాంగ్రెస్‌లో చేరి నిజామాబాద్ జిల్లాకు పార్టీ అధ్యక్షునిగా పని తిరిగి కాంగ్రెస్ పార్టీలో చేరి స్థానిక సంస్థల ఎమ్మెల్సీ అభ్యర్థిగా నామినేషన్ వేసి చివరిలో తప్పుకున్నాడు.

వెంకటరమణా రెడ్డి 2018 అసెంబ్లీ ఎన్నికలకు ముందు కాంగ్రెస్ పార్టీ విడిచిపెట్టి బీజేపీలో చేరి కామారెడ్డి నియోజకవర్గం నుండి  బీజేపీ అభ్యర్థిగా పోటీ చేసి 15,439 ఓట్లు సాధించి మూడోస్థానంలో నిలిచాడు. ఆయన 2023లో జరిగిన అసెంబ్లీ ఎన్నికల్లో కామారెడ్డి నుండి బీజేపీ అభ్యర్థిగా పోటీ చేసి తన సమీప ప్రత్యర్థి, బీఆర్ఎస్ అభ్యర్థి, ముఖ్యమంత్రి కల్వకుంట చంద్రశేఖర్ రావుపై 6741 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలో అడుగుపెట్టాడు.

తెలంగాణలో కొత్త ప్రభుత్వం ఏర్పడిన తర్వాత మొదటి అసెంబ్లీ సమావేశాలలో బీజేపీ ఎమ్మెల్యేలు ప్రమాణస్వీకారం కార్యక్రమాన్ని బహిష్కరించారు. ఎంఐఎం నేత అక్బరుద్దీన్‌ ఓవైసీని ప్రొటెం స్పీకర్‌గా చేయడం, ఆయన సమక్షంలో ప్రమాణ స్వీకారం చేయడానికి బీజేపీ నిరాకరించి, డిసెంబర్ 14న గడ్డం ప్రసాద్ కుమార్ శాసనసభ స్పీకర్‌గా ఏకగ్రీవంగా ఎన్నికై అనంతరం ఆయన శాసనసభ్యుడిగా ప్రమాణస్వీకారం చేశాడుశాసనసభ్యుడిగా ప్రమాణస్వీకారం చేశాడు.

కె.వెంకటరమణా రెడ్డిని 2024 జనవరి 08న లోక్‌సభ ఎన్నికల నేపథ్యంలో జహీరాబాద్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది.

## మూలాలు

వర్గం:భారతీయ జనతా పార్టీ రాజకీయ నాయకులు
 
వర్గం:తెలంగాణ శాసన సభ్యులు (2023)
వర్గం:కామారెడ్డి జిల్లా రాజకీయ నాయకులు
వర్గం:2023 శాసనసభ ఎన్నికల్లో గెలిచిన బీజేపీ శాసనసభ్యులు
పైడి రాకేశ్ రెడ్డి

**పైడి రాకేశ్ రెడ్డి** తెలంగాణ రాష్ట్రానికి చెందిన పారిశ్రామికవేత్త, రాజకీయ నాయకుడు. ఆయన 2023 శాసనసభ ఎన్నికల్లో ఆర్మూర్ నియోజకవర్గం నుండి ఎమ్మెల్యేగా గెలిచాడు.

## వ్యక్తిగత జీవితం
పైడి రాకేశ్ రెడ్డి 1987 ఆగస్టులో యూఏఈ  ఫుజిరాలో సిద్దిపేట తాపీ మేస్త్రీ కింద భవన నిర్మాణ కూలీగా తన జీవితాన్ని ప్రారంభించి ఆ తర్వాత డ్రైవర్‌గా పని చేశాడు. అయన ఆ తరువాత 1994లో భారతదేశానికి తిరిగి వచ్చి హాంకాంగ్ నుండి యూరప్, గల్ఫ్, ఉత్తర అమెరికాకు ఎర్ర చందనం ఎగుమతి, రియల్ ఎస్టేట్, హాస్పిటల్స్ లాంటి ఇతర వ్యాపార రంగాల వ్యాపారంలోకి అడుగుపెట్టాడు. రాకేశ్ రెడ్డి అయన పేరు మీదే రాకేశ్ రెడ్డి ఫౌండేషన్ స్వచ్ఛంద సంస్థను స్థాపించి అనేక సేవ కార్యక్రమాలు నిర్వహిస్తున్నారు.

## రాజకీయ జీవితం
పైడి రాకేశ్ రెడ్డి  2023 జూన్ 1న తెలంగాణ వ్యవహారాల ఇంచార్జ్ తరుణ్ ఛుగ్ సమక్షంలో బీజేపీ పార్టీలో చేరి, 2023లో జరిగిన అసెంబ్లీ ఎన్నికల్లో ఆర్మూర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి  ప్రొద్దుటూరి వినయ్ రెడ్డిపై 29669 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలో అడుగుపెట్టాడు. 

తెలంగాణలో కొత్త ప్రభుత్వం ఏర్పడిన తర్వాత మొదటి అసెంబ్లీ సమావేశాలలో బీజేపీ ఎమ్మెల్యేలు ప్రమాణస్వీకారం కార్యక్రమాన్ని బహిష్కరించారు. ఎంఐఎం నేత అక్బరుద్దీన్‌ ఓవైసీని ప్రొటెం స్పీకర్‌గా చేయడం, ఆయన సమక్షంలో ప్రమాణ స్వీకారం చేయడానికి బీజేపీ నిరాకరించి, డిసెంబర్ 14న గడ్డం ప్రసాద్ కుమార్ శాసనసభ స్పీకర్‌గా ఏకగ్రీవంగా ఎన్నికై అనంతరం ఆయన శాసనసభ్యుడిగా ప్రమాణస్వీకారం చేశాడుశాసనసభ్యుడిగా ప్రమాణస్వీకారం చేశాడు.

పైడి రాకేశ్ రెడ్డిని 2024 జనవరి 08న లోక్‌సభ ఎన్నికల నేపథ్యంలో మల్కాజిగిరి లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది. ఆయనను ఫిబ్రవరి 14న బీజేపీ శాసనసభ ట్రెజరర్‌గా నియమించింది.

## మూలాలు

వర్గం:భారతీయ జనతా పార్టీ రాజకీయ నాయకులు
 
వర్గం:తెలంగాణ శాసన సభ్యులు (2023)
వర్గం:2023 శాసనసభ ఎన్నికల్లో గెలిచిన బీజేపీ శాసనసభ్యులు
కె. ఎస్. ఆర్. కృష్ణంరాజు

**కె. ఎస్. ఆర్. కృష్ణంరాజు** కృష్ణరాజు (మార్చి 11, 1948 - జూలై 22, 2002) విశాఖపట్నం తూర్పు కనుమలలో విస్తృతంగా పనిచేసిన భారతీయ పక్షి శాస్త్రవేత్త. అతను అనేక అవీఫౌనల్ సర్వేలు నిర్వహించాడు, పక్షులను రింగ్ చేశాడు, డిల్లాన్ రిప్లే, సలీం అలీ వంటి ఇతర పక్షి శాస్త్రవేత్తలతో కలిసి పనిచేశాడు. తూర్పు కనుమలు భారతదేశం ఈశాన్య, పశ్చిమ కనుమల మధ్య ఆవాసాల  పూర్వ కొనసాగింపులో భాగంగా ఉన్నాయని సుందర్ లాల్ హోరా ప్రతిపాదించిన సత్పురా పరికల్పనకు అతని అధ్యయనాలు బలం చేకూర్చాయి. ఆంధ్రప్రదేశ్ లోని విశాఖపట్నం కనుమల చుట్టుపక్కల కనుగొనబడిన అబాట్ ఉపజాతి, మాలకొండ అబోటి కృష్ణరాజు  ఉపజాతికి అతని గౌరవార్థం పేరు పెట్టారు, "తూర్పు కనుమలలోని సహజ వనరుల సర్వే, పరిరక్షణను ప్రోత్సహించడానికి ఆయన చేసిన కృషికి".     

## జీవిత చరిత్ర
కృష్ణరాజు 1948, మార్చి 11న కె.వి.వి.గోపాలరాజు, సీతాదేవి దంపతులకు జన్మించారు. ఇతడు పాత్రికేయుడు కె.ఎన్.వై.పతంజలి సోదరుడు.

రాజు బాంబే నేచురల్ హిస్టరీ సొసైటీ (బిఎన్హెచ్ఎస్) లో పాయింట్ కాలిమేర్లో ఫీల్డ్ బయాలజిస్ట్ గా చేరాడు, ఎస్.ఎ. హుస్సేన్ తో కలిసి పనిచేశాడు, మార్గదర్శక భారతీయ పక్షి రింగర్. 1971 లో, అతను ఆంధ్రప్రదేశ్ తూర్పు కనుమలలోని లంబసింగి గ్రామంలో ఒక పక్షి బ్యాండింగ్ శిబిరాన్ని ఏర్పాటు చేశాడు, అక్కడ అతను సెల్విన్ జస్టస్ తో కలిసి అప్పుడు పశ్చిమ కనుమలలో ఒంటరిగా పిలువబడే, ఈశాన్య భారతదేశం, ఆగ్నేయాసియాలో మాత్రమే కనిపించే చిన్న సాలెపురుగు హంటర్ ఉనికిని కనుగొన్నాడు.  

1975లో రాజు బి.ఎన్.హెచ్.ఎస్ సభ్యుల బృందంతో కలిసి విశాఖపట్నం తూర్పు కనుమలలో అధ్యయన యాత్రకు వెళ్ళాడు. 1981లో, 1983లో దిల్లాన్ రిప్లే, సలీం అలీలతో కలిసి రాజు షార్ట్ కలెక్షన్ ట్రిప్పులకు వెళ్లారు. ఈ పర్యటనల సమయంలో, వారు భారతదేశం, ఆగ్నేయాసియాలో ఈశాన్యం నుండి మాత్రమే తెలిసిన అబాట్ బాబ్లర్ అనే జాతిని మిస్ట్ చేశారు. ఈ అవశేష జనాభా విలక్షణమైనదిగా కనుగొనబడింది, దీనిని ఒక ఉపజాతిగా వర్ణించారు, దీనికి బ్రూస్ బీహ్లర్, డిల్లాన్ రిప్లీ మలకోసింక్ల మఠాధిపతి కృష్ణరాజుగా పేరు పెట్టారు. ద్వీపకల్ప భారతదేశం, ఆగ్నేయాసియా జంతుజాల సారూప్యతలను వివరించడానికి భారతీయ జంతుశాస్త్రవేత్త సుందర్ లాల్ హోరా సూచించిన సత్పురా పరికల్పనకు బలం చేకూర్చిన మరొక జాతి ఇది.

రాజు తన మరణానంతరం తన ప్రచురణ ప్రయత్నాల ద్వారా తూర్పు కనుమల పరిరక్షణలో తన ప్రయత్నాలను కొనసాగించాడు. 
## ఇవి కూడా చూడండి

* రమోలా దేవి
* సెంట్రల్ యూనివర్శిటీ ఆఫ్ ఆంధ్రప్రదేశ్
* మమత పూజారి
* రేణుక రవీంద్రన్
* రాజలక్ష్మి జయరాం
* వి. వర్షిణి

## ప్రచురణలు
కృష్ణంరాజు ప్రచురణలు:

*  
* 
* 
* 
* 

## మూలాలు

వర్గం:2002 మరణాలు
వర్గం:1948 జననాలు
వర్గం:విశాఖపట్నం నుంచి శాస్త్రవేత్తలు
వర్గం:భారతీయ శాస్త్రవేత్తలు
పాయల్ శంకర్

**పాయల్ శంకర్** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో ఆదిలాబాదు నియోజకవర్గం నుండి ఎమ్మెల్యేగా గెలిచాడు.

## రాజకీయ జీవితం
పాయల శంకర్‌ తెలుగుదేశం పార్టీ ద్వారా తన రాజకీయ ప్రస్థానాన్ని ప్రారంభించి 2011 ఉప ఎన్నికల్లో తెలుగుదేశం పార్టీ అభ్యర్థిగా పోటీ చేసి ఓడిపోయారు. ఆ తర్వాత బీజేపీలో చేరిన పాయల శంకర్ వరుసగా రెండు ఎన్నికల్లో బీజేపీ అభ్యర్థిగా పోటీ చేసి టీఆర్‌ఎస్ పార్టీ నుంచి పోటీ చేసిన జోగు రామన్న చేతిలో ఓడిపోయాడు. మూడుసార్లు తనను ఓడించిన జోగు రామన్నపై 6147 ఓట్ల మెజారిటీతో గెలుపొందాడు.

తెలంగాణలో కొత్త ప్రభుత్వం ఏర్పడిన తర్వాత మొదటి అసెంబ్లీ సమావేశాలలో బీజేపీ ఎమ్మెల్యేలు ప్రమాణస్వీకారం కార్యక్రమాన్ని బహిష్కరించారు. ఎంఐఎం నేత అక్బరుద్దీన్‌ ఓవైసీని ప్రొటెం స్పీకర్‌గా చేయడం, ఆయన సమక్షంలో ప్రమాణ స్వీకారం చేయడానికి బీజేపీ నిరాకరించి, డిసెంబర్ 14న గడ్డం ప్రసాద్ కుమార్ శాసనసభ స్పీకర్‌గా ఏకగ్రీవంగా ఎన్నికై అనంతరం ఆయన శాసనసభ్యుడిగా ప్రమాణస్వీకారం చేశాడుశాసనసభ్యుడిగా ప్రమాణస్వీకారం చేశాడు.

పాయల శంకర్‌ని 2024 జనవరి 08న లోక్‌సభ ఎన్నికల నేపథ్యంలో ఆదిలాబాద్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది. ఆయనను ఫిబ్రవరి 14న బీజేపీ శాసనసభపక్ష ఉపనేతగా నియమించింది.

## మూలాలు

 
వర్గం:భారతీయ జనతా పార్టీ రాజకీయ నాయకులు
వర్గం:తెలంగాణ శాసన సభ్యులు (2023)
వర్గం:2023 శాసనసభ ఎన్నికల్లో గెలిచిన బీజేపీ శాసనసభ్యులు
కే.ఆర్‌. నాగరాజు

**కే.ఆర్‌. నాగరాజు** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో వర్ధన్నపేట నియోజకవర్గం నుండి ఎమ్మెల్యేగా గెలిచాడు.
## వృత్తి జీవితం
కేఆర్ నాగరాజు 1989లో సబ్ ఇన్స్పెక్టర్‌గా పోలీస్ ఉద్యోగంలో చేరి ఉమ్మడి వరంగల్ జిల్లాలో ముఖ్యంగా అత్యధికంగా మావోయిస్టు ప్రభావిత పరకాల, నెక్కొండ, మొగుళ్లపల్లి,  పూర్వపు వరంగల్ జిల్లాలోని వర్ధన్నపేట వంటి ప్రాంతాలలో వివిధ హోదాలలో ఉద్యోగ బాధ్యతలు నిర్వహించి అంచెలంచెలుగా ఎదిగి  ఐపీఎస్ గా పదోన్నతి పొందిన తర్వాత నిజామాబాద్ సిటీ పోలిస్ కమిషనర్‌గా బాధ్యతలు నిర్వహించి 2023 మార్చి నెలలో పదవీ విరమణ చేశాడు.

## రాజకీయ జీవితం
కేఆర్ నాగరాజు నిజామాబాద్ సిటీ పోలిస్ కమిషనర్‌గా బాధ్యతలు నిర్వహించి 2023 మార్చి నెలలో పదవీ విరమణ చేరిన అనంతరం రాజకీయాల పట్ల ఆసక్తితో ఆయన కాంగ్రెస్ పార్టీ లో చేరాడు.  2023లో జరిగిన శాసనసభ ఎన్నికల్లో వర్దన్నపేట ఎస్సీ రిజర్వుడ్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఆర్ఎస్‌ పార్టీ అభ్యర్థి ఆరూరి రమేష్ పై  19,458 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు
పీ.వీ.సునీల్ కుమార్

పీ.వీ.సునీల్ కుమార్ 1993 బ్యాచ్‌కు చెందిన ఐపీఎస్‌ అధికారి. ఆయన ఆంధ్రప్రదేశ్ కేడర్ చెందిన ఐపీఎస్ అధికారి, ఆయన ఆంధ్రప్రదేశ్ స్టేట్ డిజాస్టర్ మేనేజ్మెంట్ అండ్ ఫైర్ సర్వీస్ కు డైరెక్టర్ జనరల్ గా ఉన్నారు.

## జననం, విద్యాభాస్యం
పీ.వీ.సునీల్ కుమార్  ఆంధ్రప్రదేశ్ రాష్ట్రం , పశ్చిమ గోదావరి జిల్లా  , చింతలపూడి లో, 08 జూన్  1966 న గంగరాజు ,గ్రేస్ దయామని దంపతులకు జన్మించాడు. ఆంధ్ర విశ్వవిద్యాలయం నుండి  B.A పూర్తి చేసి , ఉస్మానియా విశ్వవిద్యాలయం నుండి  సోషియాలజీ లో  పోస్ట్ గ్రాడ్యుయేషన్ పూర్తి చేసి సోషియాలజీలో గోల్డ్ మెడల్ సాధించారు.

## వృత్తి జీవితం
సునీల్ కుమార్ ఆంధ్రప్రదేశ్ ప్రభుత్వంలో 30 సంవత్సరాలు వివిధ విభాగాల్లో సమర్థవంతమైన అధికారిగా పని చేశారు. సీఐడీ చీఫ్ గా ఉన్నప్పుడు సిఐడి విభాగంలో టెక్నికల్ గా చాలా సంస్కరణలు తీసుకొచ్చారు. పీవీ సునీల్ కుమార్ హై ప్రొఫైల్ కేసులు చేదించడంలో నిష్ణాతుడు. అంతేకాకుండా సునీల్ కుమార్ సృజనాత్మక రచయిత తెలుగులో దాదాపు 40 చిన్న కథలను ,రెండు నవలలు రచించారు.

# Director General, Fire Services Department, Government of Andhra Pradesh Present

2. Successfully implemented a portal for issuing Fire Clearance Certificates within the first month of leadership.

3. Managing Director, Andhra Pradesh Police Housing Corporation Years

4.Transformed the corporation by increasing turnover from 250 Crores to 1700 Crores within two years.

5. Introduced a dashboard system to monitor all construction activities, including video stream and milestones.

2Chief, Crime Investigation Department (CID), Government of Andhra Pradesh Years

## అంబేద్కర్ ఇండియన్ మిషన్(AIM)
అంబేద్కర్ ఇండియన్ మిషన్ ప్రధాన అజెండా దళితులకు ,సామజిక ,ఆర్ధిక, రాజీకీయ స్వేచ్ఛ .ఇండియన్ మిషన్ ఆంధ్రప్రదేశ్లో దాదాపు పది లక్షల సభ్యత్వం కలిగిన ఏకైక దళిత సంస్థ.

## మూలాలు

* https://timesofindia.indiatimes.com/city/hyderabad/ips-officer-spearheading-dalit-movement-in-ap/articleshow/67031982.cms
* https://newsmeter.in/top-stories/ap-several-ips-officers-promoted-sunil-kumar-posted-as-dgp-cid-ammi-reddy-new-dig-lo-705875
* https://fsie.in/team/mr-pv-sunil-kumar-ips/ 
* https://www.sakshipost.com/news/andhrapradesh/ips-promotions-ap-cid-chief-pv-sunil-kumar-promoted-dg-166874

వర్గం:1966 జననాలు
మిలీనియం ఐటి టవర్స్

**మిలీనియం ఐటి టవర్స్** అనేది విశాఖపట్నం నగరంలో ఉన్న సమాచార సాంకేతికత (ఐటి) పార్కు. ఇది సమాచార సాంకేతికత మౌలిక సదుపాయాలు వృద్ధిలో భాగంగా, ఆంధ్రప్రదేశ్ పారిశ్రామిక మౌలిక సదుపాయాల సంస్థ, ఆంధ్రప్రదేశ్ ప్రభుత్వం ద్వారా ఆంధ్రప్రదేశ్ రాష్ట్రంలో విశాఖపట్నం నగరాన్ని ఫైనాన్షియల్-టెక్ (ఫిన్‌టెక్) రాజధానిగా చేయడంలో ఒక చొరవగా ఏర్పాటు చేయబడింది.    మిలీనియం ఐటీ టవర్ 1ని అప్పటి ఆంధ్రప్రదేశ్ ముఖ్యమంత్రి ఎన్. చంద్రబాబు నాయుడు  2019 ఫిబ్రవరి 15న ప్రారంభించాడు 

## మౌలిక సదుపాయాలు
మిలీనియం ఐటి టవర్స్ భవనం 11-అంతస్తులతో నిర్మించబడింది. ఇది విశాఖపట్నం ఐటి జోన్‌లోని అతిపెద్ద ఐటి టవర్లలో  ఇది ఒకటి. భవనం రెండు బేస్‌మెంట్లు, గ్రౌండ్ ఫ్లోరు, 10 పై అంతస్తులుతో కలిగి ఉంది.దీనికి పార్కింగ్ గ్రౌండు క్రింద  బిల్ట్-అప్ ఏరియా కలిగి ఉంది. కేంద్రీకృత ఎయిర్ కండిషనింగ్, స్వతంత్ర విద్యుత్ సరఫరాతో కలిగి ఉంది.ఇది ప్రారంభంలో 5,000 మందికి ఉద్యోగాలు కలిగించే  ప్రణాళికతో  ఏర్పడింది.

## ఇది కూడ చూడు

* ఫిన్‌టెక్ వ్యాలీ వైజాగ్

## మూలాలు


## వెలుపలి లంకెలు
రిచర్డ్ కాంప్టన్

**రిచర్డ్ సెసిల్ డెనిస్ కాంప్టన్** (జననం 1956, మార్చి 29) దక్షిణాఫ్రికా మాజీ క్రికెట్ ఆటగాడు.

## జననం
కాంప్టన్ 1956, మార్చి 29న టెస్ట్ క్రికెటర్ డెనిస్ కాంప్టన్ - వాలెరీ ప్లాట్‌ దంపతులకు లండన్‌లో జన్మించాడు. 1960 నుండి దక్షిణాఫ్రికాలో పెరిగాడు.

## క్రికెట్ రంగం
కుడిచేతి వాటం బ్యాట్స్‌మన్ గా, కుడిచేతి ఫాస్ట్-మీడియం బౌలర్ గా రాణించాడు. హోవా బౌల్‌లో ఏడు ఫస్ట్-క్లాస్ మ్యాచ్‌లలో, 1978/79లో ఐదు, 1980/81లో రెండు మ్యాచ్‌లలో నాటల్‌కు ప్రాతినిధ్యం వహించాడు. 9.00 సగటుతో 99 పరుగులు చేశాడు. 22.11 సగటుతో పద్దెనిమిది వికెట్లు తీశాడు. 1979 ఫిబ్రవరిలో పశ్చిమ ప్రావిన్స్‌తో జరిగిన మొదటి ఇన్నింగ్స్‌లో 3/42తో అత్యుత్తమ బౌలింగ్ గణాంకాలు సాధించాడు.

ఇతని సోదరుడు పాట్రిక్ కూడా నాటల్ కోసం ఫస్ట్-క్లాస్ క్రికెట్ ఆడాడు. డెనిస్ సోదరుడు అతని మామ లెస్లీ మిడిల్‌సెక్స్ (ఫుట్‌బాల్‌లో అర్సెనల్, ఇంగ్లాండ్ తరపున) ఆడాడు.

ఇతని కుమారుడు నిక్ 2001లో హారోకు నాయకత్వం వహించాడు, మిడిల్‌సెక్స్ (2001–2010, 2015 నుండి 2018 వరకు), సోమర్‌సెట్ (2010–2014) తరఫున ఫస్ట్-క్లాస్ క్రికెట్ ఆడాడు. నిక్ 2012లో భారత్‌పై ఇంగ్లండ్‌ తరఫున టెస్టుల్లో అరంగేట్రం చేశాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1956 జననాలు
మహ్మద్ ముబీన్

**మహ్మద్ ముబీన్‌** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో బహదూర్‌పూరా నియోజకవర్గం నుండి ఎమ్మెల్యేగా గెలిచాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2023)
డెనిస్ కాంప్టన్

**డెనిస్ చార్లెస్ స్కాట్ కాంప్టన్** (1918, మే 23 - 1997, ఏప్రిల్ 23) ఇంగ్లాండ్ క్రికెటర్‌. ఇతను 78 టెస్ట్ మ్యాచ్‌లు ఆడాడు. ఇతని కెరీర్ మొత్తం మిడిల్‌సెక్స్‌ టీంలలో ఉన్నాడు. ఫుట్‌బాల్ ఆటగాడిగా, వింగర్‌గా ఆడాడు. ఇతని కెరీర్‌లో ఎక్కువగా ఆర్సెనల్‌లలో ఆడాడు.

కుడిచేతి వాటం బ్యాట్స్‌మన్ గా, ఎడమ చేతి అసాధారణ స్పిన్ బౌలర్ గా ఇంగ్లాండ్ అత్యంత గొప్ప బ్యాట్స్‌మెన్‌లలో ఒకరిగా గుర్తింపు పొందాడు. నిజానికి, సర్ డాన్ బ్రాడ్‌మాన్ తాను చూసిన గొప్ప క్రికెట్ ఆటగాళ్ళలో ఒకడని చెప్పాడు. ఫస్ట్ క్లాస్ క్రికెట్‌లో వందకు పైగా సెంచరీలు చేసిన ఇరవై ఐదు మంది ఆటగాళ్ళలో ఇతను ఒకడు. 2009లో, కాంప్టన్ మరణానంతరం ఐసీసీ క్రికెట్ హాల్ ఆఫ్ ఫేమ్‌లో చేర్చబడ్డాడు. డెనిస్ కాంప్టన్ ఓవల్, లార్డ్స్ క్రికెట్ గ్రౌండ్‌లోని స్టాండ్ రెండూ ఇతని గౌరవార్థం పేరు పెట్టబడ్డాయి.

## క్రికెట్ రంగం
1930ల చివరి నాటికి, కాంప్టన్ ఇంగ్లాండ్ అత్యుత్తమ బ్యాట్స్‌మెన్‌లలో ఒకడిగా, దాదాపు ఇరవై సంవత్సరాలు తన వృత్తిలో అగ్రస్థానంలో ఉన్నాడు. ఆల్-రౌండర్‌గా కాంప్టన్ కుడిచేతి బ్యాట్, నెమ్మదిగా ఎడమ చేతి మణికట్టు-స్పిన్ బౌలర్ గా రాణించాడు.

కాంప్టన్ 1937లో న్యూజిలాండ్‌పై తన మొదటి ఇంగ్లండ్ టోపీని సాధించాడు. 19 సంవత్సరాల 83 రోజుల వయస్సులో, ఇతను ఇంగ్లాండ్‌లో అరంగేట్రం చేసిన మూడవ అతి పిన్న వయస్కుడిగా నిలిచాడు. 1938లో డాన్ బ్రాడ్‌మాన్ పర్యటనలో ఉన్న ఆస్ట్రేలియన్లపై కేవలం 20 సంవత్సరాల 19 రోజుల వయస్సులో తన మొదటి టెస్ట్ సెంచరీని సాధించాడు. ఇది 1911లో జెడబ్ల్యు హెర్నే ద్వారా ఇంగ్లాండ్ బ్యాట్స్‌మెన్‌చే అతి పిన్న వయస్కుడైన టెస్ట్ సెంచరీగా నెలకొల్పబడిన రికార్డును బద్దలుకొట్టింది. నేటికీ రికార్డుగా మిగిలిపోయింది. తర్వాత అదే సిరీస్‌లో లార్డ్స్‌లో మ్యాచ్-సేవింగ్ 76 పరుగులు చేశాడు; ఈ ఇన్నింగ్స్ వర్షం-ప్రభావిత పిచ్‌పై స్కోర్ చేయబడింది. డాన్ బ్రాడ్‌మాన్‌ను బాగా ఆకట్టుకుంది. 1939లో, వెస్టిండీస్‌పై లార్డ్స్‌లో 120తో సహా సీజన్‌లో 2468 పరుగులు చేశాడు.

## మూలాలు

## బాహ్య లింకులు
* 
* Hall of Fame Profile  at ICC Website
* Profile at Arsenal.com

వర్గం:ఇంగ్లాండు క్రికెట్ క్రీడాకారులు
వర్గం:1997 మరణాలు
వర్గం:1918 జననాలు
లెస్లీ కాంప్టన్

**లెస్లీ హ్యారీ కాంప్టన్** (1912, సెప్టెంబరు 12 - 1984, డిసెంబరు 27) ఆంగ్ల క్రీడాకారుడు. అర్సెనల్, మిడిల్‌సెక్స్ తరపున వరుసగా ఫుట్‌బాల్, క్రికెట్ ఆడాడు. తన ఫుట్‌బాల్ కెరీర్‌లో ఆలస్యంగా రెండు ఇంగ్లాండ్ క్యాప్‌లను సాధించాడు. ఇంగ్లాండ్‌కు అరంగేట్రం చేసిన పురాతన అవుట్‌ఫీల్డ్ ఆటగాడిగా మిగిలిపోయాడు. ఇతని సోదరుడు డెనిస్ కూడా అర్సెనల్, మిడిల్‌సెక్స్‌లకు ఫుట్‌బాల్ క్రీడాకారుడు, క్రికెటర్. అయితే లెస్లీ ఫుట్‌బాల్‌లో, డెనిస్ క్రికెట్‌లో రాణించారు.

## క్రికెట్ రంగం
కాంప్టన్ మిడిల్‌సెక్స్ తరపున క్రికెట్ కూడా ఆడాడు. 1938 నుండి 1956 వరకు వికెట్ కీపర్‌గా ఆడాడు. 272 మ్యాచ్ లలో 5,814 పరుగులు (సగటు 16.75), కౌంటీ కోసం 468 క్యాచ్‌లు, 131 స్టంపింగ్‌లు చేశాడు. ఇతని సోదరుడితో కలిసి, మిడిల్‌సెక్స్‌తో 1947 కౌంటీ ఛాంపియన్‌షిప్ టైటిల్‌ను గెలుచుకున్నాడు. ఫుట్‌బాల్, క్రికెట్‌లో జాతీయ టైటిల్‌ను గెలుచుకున్న ఏకైక సోదరులుగా నిలిచారు. డెనిస్‌లా కాకుండా, లెస్లీ ఎప్పుడూ ఇంగ్లాండ్ తరపున టెస్ట్ క్రికెట్ ఆడలేదు.

## పదవీ విరమణ, మరణం
పదవీ విరమణ తర్వాత ఉత్తర లండన్‌లోని హార్న్సే రోడ్‌లో "హాన్లీ ఆర్మ్స్" పబ్‌ని నడిపాడు. తన 72 సంవత్సరాల వయస్సులో  మధుమేహం కారణంగా వచ్చే సమస్యల కారణంగా ఈ కారణంగా  1984, డిసెంబరు 27న హెండన్‌లో మరణించాడు. ఇతని చితాభస్మం ఉన్న గోల్డర్స్ గ్రీన్ శ్మశానవాటికలో అంత్యక్రియలు జరిగాయి.

## సన్మానాలు
* మొదటి విభాగం: 1947–48
* ఎఫ్ఏ కప్: 1950
* ఎస్ఏ ఛారిటీ షీల్డ్: 1938, 1948

## మూలాలు

## బాహ్య లింకులు
* 
* 

వర్గం:వికెట్ కీపర్లు
వర్గం:ఇంగ్లాండు క్రికెట్ క్రీడాకారులు
వర్గం:1984 మరణాలు
వర్గం:1912 జననాలు
వాకిటి శ్రీహరి

**వాకిటి శ్రీహరి ముదిరాజ్** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో మక్తల్ నియోజకవర్గం నుండి ఎమ్మెల్యేగా ఎన్నికై, 2025 జూన్ 8న రేవంత్ రెడ్డి మంత్రివర్గంలో మంత్రిగా ప్రమాణస్వీకారం చేయగా, చేయగా, జూన్ 11న  పశుసంవర్థక, క్రీడలు & యువజన సర్వీసుల శాఖలను కేటాయించింది.

వాకిటి శ్రీహరి 2025 జూన్ 12న ఖమ్మం జిల్లా ఇన్‌చార్జ్‌ మంత్రిగా నియమితుడయ్యాడు. 

## రాజకీయ జీవితం
వాకిటి శ్రీహరి కాంగ్రెస్ పార్టీ ద్వారా రాజకీయాల్లోకి వచ్చి 1990 నుండి 1993వరకు ఎన్‌ఎస్‌యూఐ మక్తల్‌ మండల అధ్యక్షడిగా, 1993 నుండి 1996 వరకు మక్తల్‌ మండల యూత్‌ కాంగ్రెస్‌ అధ్యక్షుడిగా, 1996 నుండి 2001 వరకు మక్తల్‌ మండల కాంగ్రెస్‌ ప్రధాన కార్యదర్శిగా పార్టీలో వివిధ హోదాల్లో పని చేసి 2001 నుండి 2006 వరకు మక్తల్ గ్రామా సర్పంచ్‌గా, 2014 నుండి 2018 వరకు మక్తల్ జెడ్పిటిసి సభ్యుడిగా, మహబూబ్‌నగర్‌ జిల్లా పరిషత్ కాంగ్రెస్ పార్టీ ప్లోర్ లీడర్‌గా పని చేశాడు. ఆయన 2014 నుండి 2018 వరకు నారాయణపేట జిల్లా ప్రధాన కార్యదర్శిగా, 2022 సెప్టెంబర్ 03 నుండి నారాయణపేట జిల్లా అధ్యక్షుడిగా ఉన్న  ఆయనకు 2023లో జరిగిన శాసనసభ ఎన్నికల్లో కాంగ్రెస్ పార్టీ అభ్యర్థిగా టికెట్ దక్కింది. 

వాకిటి శ్రీహరి 2023 శాసనసభ ఎన్నికల్లో మక్తల్ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ పార్టీ అభ్యర్ధి చిట్టెం రామ్మోహన్ రెడ్డిపై 17525 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.  వాకిటి శ్రీహరికి 74917 ఓట్లు రాగా, చిట్టెం రామ్మోహన్ రెడ్డికి 57392 ఓట్లు వచ్చాయి.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
కుంభం అనిల్ కుమార్ రెడ్డి

**కుంభం అనిల్ కుమార్ రెడ్డి** తెలంగాణ రాష్ట్రానికి చెందిన వ్యాపారవేత్త, రాజకీయ నాయకుడు. ఆయన 2023 శాసనసభ ఎన్నికల్లో భువనగిరి నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
కుంభం అనిల్ కుమార్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2018లో అసెంబ్లీ ఎన్నికల్లో భువనగిరి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప టీఆర్ఎస్ అభ్యర్థి చేతిలో 24063 ఓట్ల తేడాతో ఓడిపోయాడు. ఆయన ఆ తరువాత 2022లో యాదాద్రి భువనగిరి జిల్లా కాంగ్రెస్ పార్టీ అధ్యక్షుడిగా నియమితుడై, 2019 లోక్‌సభ ఎన్నికల్లో భువనగిరి పార్లమెంట్ నుండి ఎంపీగా గెలిచిన కోమటిరెడ్డి వెంకట్ రెడ్డితో విభేదాల కారణంగా 2023 జులై 24న కాంగ్రెస్ పార్టీ ప్రాథమిక సభ్యత్వానికి, డీసీసీ అధ్యక్ష పదవికి రాజీనామా చేసి ప్రగతి భవన్‌లో ముఖ్యమంత్రి కేసీఆర్ సమక్షంలో  బీఆర్ఎస్‌లో  చేరాడు.

కుంభం అనిల్ కుమార్ రెడ్డి బీఆర్ఎస్‌లో చేరిన ఆయన రెండు నెలల కాలంలోనే తిరిగి సెప్టెంబర్ 25న టీపీసీసీ అధ్యక్షుడు రేవంత్ రెడ్డి సమక్షంలో  కాంగ్రెస్ పార్టీలో చేరాడు. ఆయన 2023లో జరిగిన అసెంబ్లీ ఎన్నికల్లో భువనగిరి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప టీఆర్ఎస్ అభ్యర్థి పైళ్ల శేఖర్ రెడ్డిపై 26201 ఓట్ల మెజారిటీతో ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
వర్గం:యాదాద్రి భువనగిరి జిల్లా వ్యక్తులు
వర్గం:1961 జననాలు
వర్గం:తెలంగాణ రాజకీయ నాయకులు
విజయుడు

**కోడెదూడల విజయుడు** తెలంగాణ రాష్ట్రానికి చెందిన రాజకీయ నాయకుడు. అతను 2023 శాసనసభ ఎన్నికల్లో అలంపూర్ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
విజయుడు భారత్ రాష్ట్ర సమితి పార్టీ ద్వారా రాజకీయాల్లోకి వచ్చి పార్టీలో 2023లో జరిగిన శాసనసభ ఎన్నికల్లో అలంపూర్ నియోజకవర్గం నుండి ఎమ్మెల్యేగా పోటీ చేసి తన సమీప కాంగ్రెస్ అభ్యర్థి సంపత్ కుమార్ పై 30573 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

 
వర్గం:తెలంగాణ శాసన సభ్యులు (2023)
వీర్లపల్లి శంకర్

**వీర్లపల్లి** 

శంకర్ MLA Shadnagar
## జననం, విద్యాభాస్యం
వీర్లపల్లి శంకర్ 1969 మార్చి 15న తెలంగాణ రాష్ట్రం, రంగారెడ్డి జిల్లా, నందిగామ మండలం, వీర్లపల్లి గ్రామంలో కాసులవాద రామయ్య, అంజమ్మ దంపతులకు జన్మించాడు. ఆయన పాఠశాల విద్యను నందిగామలో, ఇంటర్మీడియట్‌ షాద్‌నగర్‌ జూనియర్‌ కళాశాలలో, డిగ్రీ నగరంలోని సిటీ కాలేజీలో బి.కామ్ పూర్తి చేశాడు.

## రాజకీయ జీవితం
వీర్లపల్లి శంకర్ రాజకీయాలపై ఆసక్తితో 1992లో కాంగ్రెస్‌ పార్టీలో చేరి 1995 నుండి 2002 వరకు సర్పంచ్‌గా గెలిచాడు. ఆయన 2004 నుండి పదేళ్లు కొత్తూర్‌ మండల కాంగ్రెస్‌ అధ్యక్షుడిగా పని చేశాడు. ఆయన 2009 ఎన్నికల్లో చౌలపల్లి ప్రతాపరెడ్డి గెలుపులో కీలకంగా పని చేసి 2014 ఎన్నికల ముందు కొత్తూరు జెడ్పీటీసీ టికెట్‌ విషయంలో ప్రతాపరెడ్డితో విభేదించి తెలంగాణ రాష్ట్ర సమితి పార్టీలో చేరి అంజయ్య యాదవ్‌ గెలుపులో కీలకంగా పని చేశాడు. ఆయన ఆ తరువాత 2018 ఎన్నికల్లో బీఎస్పీ అభ్యర్థిగా పోటీ చేసి ఓడిపోగా ఆయనకు 27,814 ఓట్లు సాధించాడు.
 
వీర్లపల్లి శంకర్ ఆ తరువాత 2021లో వనపర్తి మిట్టింగ్ లో     రాహుల్ గాంధీ సమక్షంలో కాంగ్రెస్ పార్టీలో చేరాడు  ఆ తర్వాత టీపీసీసీ ప్రధాన కార్యదర్శిగా పని చేసి, 2023లో అసెంబ్లీ ఎన్నికల్లో షాద్‌నగర్ నియోజకవర్గ  ఎమ్మెల్యే టికెట్ పొంది, నవంబర్ 30న జరిగిన ఎన్నికల్లో తన సమీప ప్రత్యర్థి బీఆర్​ఎస్​ అభ్యర్థి అంజయ్య యాదవ్‌పై ఓట్ల మెజారిటీతో ఎమ్మెల్యేగా తొలిసారి ఎన్నికయ్యాడు. ఆయన 2024 సెప్టెంబర్ 13న పబ్లిక్ అండర్‌టేకింగ్స్ కమిటీకి హెడ్‌గా నియమితుడయ్యాడు. TPCC ఓబీసీ చెర్మన్ గా నియమితులు అయ్యారు.తెలంగాణ స్టేట్ 

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
జాటోత్ రామ్ చందర్ నాయక్

**జాటోత్ రామచంద్రు నాయక్** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో డోర్నకల్ నియోజకవర్గం నుండి ఎమ్మెల్యేగా గెలిచాడు.

ఆయన 2025 జూన్ 8న తెలంగాణ శాసనసభ డిప్యూటీ స్పీకర్‌గా నియమితుడయ్యాడు.

## జననం, విద్యాభాస్యం

జాటోత్ రామచంద్రు నాయక్ తెలంగాణ రాష్ట్రం  మహబూబాబాద్ జిల్లా  తొర్రూరు సమీపంలోని పెద్దవంగర మండలంలోని  బొమ్మకల్ తాండలో జాటోత్ రాములు నాయక్ మారోణి బాయి గిరిజన దంపతులకు 06 మే 1974లో ఆనంద నామ సంవత్సరం స్వాతి నక్షత్రమున 2వ పాదం రాత్రి జన్మించారు.1989 లో పదవ  తరగతి,1991లో ఆంధ్రప్రదేశ్ గురుకుల జూనియర్ కళాశాల ఆదిలాబాద్ జిల్లా ఉట్నూరు లో ఇంటర్మీడియట్,1998లో ఉస్మానియా మెడికల్ కాలేజీ హైదరాబాదు నుండి యం బి బి ఎస్ ,2001లో  ఉస్మానియా మెడికల్ కాలేజీ  హైదరాబాదు నుండి యం.ఎస్ జెనరల్ ఉత్తీర్ణులైనారు.
ఆయన ఉస్మానియా నుంచి ఎంబీబీఎస్ తో పాటు ఎంఎస్ సర్జన్ పట్టాలు అందుకొని సూర్యాపేట జిల్లా కేంద్రంలో శివసాయి ఆస్ప త్రిని స్థాపించి వైద్య సేవలు అందిస్తున్నాడు.

## రాజకీయ జీవితం

జాటోత్ రాంచంద్రునాయక్ రాజకీయాల పట్ల ఆసక్తితో తెలుగుదేశం పార్టీలో చేరి 2006లో టీడీపీ అనుబంధ వైద్య విభాగం రాష్ట్ర ఉపాధ్యక్షుడిగా పని చేసి తెలంగాణ ప్రత్యేక రాష్ట్రం ఏర్పడిన తర్వాత 2014లో డోర్నకల్ నియోజకవర్గం నుండి టీడీపీ అభ్యర్థిగా పోటీ చేసి ఓడిపోయాడు ఆ తర్వాత తెలంగాణలో మారిన రాజకీయ సమీకరణాల్లో భాగంగా ఆయన కాంగ్రెస్ పార్టీలో చేరాడు.

జాటోతు రాంచంద్రునాయక్ 2018లో జరిగిన అసెంబ్లీ ఎన్నికల్లో డోర్నకల్ నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన 2023లో జరిగిన శాసనసభ ఎన్నికల్లో కాంగ్రెస్ అభ్యర్థిగా పోటీ చేసి మాజీ మంత్రి, బీఆర్ఎస్ అభ్యర్థి డి.ఎస్. రెడ్యా నాయక్ పై 53131 ఓట్ల భారీ మెజారిటీతో గెలిచి, 2023 డిసెంబర్ 15న ప్రభుత్వం ఆయనను ప్రభుత్వ విప్‌గా నియమించింది.

జాటోత్‌ రాంచంద్రు నాయక్ 2025 జూన్ 8న తెలంగాణ శాసనసభ డిప్యూటీ స్పీకర్‌గా నియమితుడయ్యాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
మహంత్ చంద్‌నాథ్

**మహంత్ చంద్‌నాథ్** (1956 జూన్ 21 - 2017 సెప్టెంబరు 17) భారతీయ రాజకీయ నాయకుడు, ఆధ్యాత్మిక గురువు. ఆయన భారతదేశ పార్లమెంటులో అల్వార్ లోక్‌సభ నియోజకవర్గం ప్రాతినిధ్యం వహించాడు. హిందూమతంలోని నాథ్ శాఖకు అధిపతిగా కూడా ఉన్నాడు. ఆయన 1978లో మహంత్ శ్రేయోనాథ్ నుండి సన్యాసం స్వీకరించాడు.**

## వ్యక్తిగత జీవితం
హర్యానాలోని బాబా మస్త్ నాథ్ విశ్వవిద్యాలయం చాన్సలర్‌గా ఆయన ఉన్నాడు. ఆయన హిందూమతంలోని నాథ్ శాఖకు కూడా ముఖ్యుడు. 2016 జూలై 29న, యోగి ఆదిత్యనాథ్, బాబా రామ్‌దేవ్‌లు హాజరైన వేడుకలో మహంత్ బాలక్‌నాథ్‌ని తన వారసుడిగా ప్రకటించాడు.

## రాజకీయ జీవితం
2004 భారత పార్లమెంటు ఎన్నికలలో, చాంద్‌నాథ్ భారతీయ జనతా పార్టీ టిక్కెట్‌పై అల్వార్ స్థానం నుండి పోటీ చేసి ఓడిపోయాడు.

2004 రాజస్థాన్ ఉప ఎన్నిక కోసం, బెహ్రోర్ స్థానంలో పోటీ చేయడానికి చందనాథ్‌కు టిక్కెట్ ఇవ్వబడింది. ఎన్నికల కోసం పార్టీ రాష్ట్ర అధ్యక్షుడు లలిత్ కిషోర్ చతుర్వేది, ముఖ్యమంత్రి వసుంధర రాజే తన నియోజకవర్గంలో ఎన్నికల ర్యాలీలు నిర్వహించారు. ఆ ఎన్నికల్లో పార్టీ రెబల్‌పై పోటీ చేసిన జస్వంత్‌ సింగ్‌ యాదవ్‌పై 13 వేల ఓట్ల తేడాతో విజయం సాధించాడు.

2014 భారత పార్లమెంటు ఎన్నికలలో, చందనాథ్ 2 లక్షల రూపాయల ($3100) ఆస్తుల విలువను ప్రకటించాడు. ఆ ఎన్నికల్లో ఆయన ప్రత్యర్థి కాంగ్రెస్ అభ్యర్థి జితేంద్ర సింగ్. ఎన్నికల్లో గెలిచి పార్లమెంటు సభ్యుడిగా ఎన్నికయ్యాడు.

## మరణం
ఆయన 61 సంవత్సరాల వయస్సులో 2017 సెప్టెంబరు 17న క్యాన్సర్‌తో ఢిల్లీలోని ఒక ఆసుపత్రిలో మరణించాడు. ఆయన *సామాజిక సేవతో* పాటు రాజకీయ నేతగా చిరస్మరణీయుడు అని ప్రధాని నరేంద్ర మోదీ ప్రకటించాడు.

## మూలాలు
వర్గం:1956 జననాలు
వర్గం:2017 మరణాలు
వర్గం:భారతీయ హిందువులు
వర్గం:పార్లమెంటు సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:రాజస్థాన్
వర్గం:రాజస్థాన్ రాష్ట్ర శాసనసభ సభ్యులు
కృష్ణం రాజు గాదిరాజు

కృష్ణంరాజు గాదిరాజు (జననం 24 మే 1989) నిష్ణాతుడైన భారతీయ స్పీడ్ క్యూబర్[, యూనిసైక్లిస్ట్. అతను ఆరుసార్లు ప్రపంచ రికార్డు హోల్డర్, స్పీడ్ క్యూబింగ్, యూనిసైక్లింగ్ లో ప్రపంచ రికార్డును నెలకొల్పిన మొదటి భారతీయుడు.

2014 అక్టోబర్ 19న గాదిరాజు 2,176 రుబిక్స్ క్యూబ్స్ ను ఒంటి చేత్తో 24 గంటల్లో పరిష్కరించి గిన్నిస్ వరల్డ్ రికార్డ్స్ లో చోటు దక్కించుకున్నాడు. 2016 అక్టోబరు 19 న, గాదిరాజు యునిసైకిల్ పై 170 రుబిక్ క్యూబ్స్ ను పరిష్కరించి, యుఎస్ఎలోని ఓవెన్ ఫార్మర్ కలిగి ఉన్న 117 క్యూబ్స్  మాజీ రికార్డును అధిగమించి తన రెండవ గిన్నిస్ వరల్డ్ రికార్డ్ టైటిల్ను సాధించాడు. సోమా క్యూబ్ ను అత్యంత వేగంగా పరిష్కరించిన వ్యక్తిగా గాదిరాజు ప్రపంచ రికార్డును సొంతం చేసుకున్నాడు.2017 అక్టోబరు 19 న, 53.86 సెకన్ల సమయంతో, గాదిరాజు నీటి అడుగున ఒకేసారి రెండు రుబిక్ క్యూబ్లను వేగంగా పూర్తి చేసిన ప్రపంచ రికార్డును బద్దలు కొట్టాడు. ఒక సంవత్సరం తరువాత, అతను 3.79 సెకన్లలో ఒక గేర్ క్యూబ్స్ ను, 2.99 సెకన్లలో రూబిక్స్ మ్యాజిక్ను పరిష్కరించాడు, ఇది ప్రపంచ రికార్డు కూడా.

అతను వరల్డ్ చెస్ ఫెడరేషన్ పోటీలలో కర్ణాటకకు ప్రాతినిధ్యం వహిస్తున్న చెస్ క్రీడాకారుడు. ఎరీనా క్యాండిడేట్ మాస్టర్ అనే బిరుదును కలిగి ఉన్నాడు. గాదిరాజు మెమొరీ అథ్లెట్ కూడా.

2017 ఫిబ్రవరిలో లిమ్కా బుక్ ఆఫ్ రికార్డ్స్ లో చోటు దక్కించుకున్నాడు.

## మీడియా ప్రదర్శనలు

* 19 అక్టోబర్ 2014 - ది హిందూ
* 20 అక్టోబర్ 2014 - ది న్యూ ఇండియన్ ఎక్స్ ప్రెస్
* 21 అక్టోబర్ 2016 - ది హిందూ
* 19 మార్చి 2017 - బెంగళూరు మిర్రర్ ఇండియాటైమ్స్
* 13 నవంబర్ 2017 - టైమ్స్ ఆఫ్ ఇండియా
* 10 జనవరి 2018 - కోకా-కోలా 
* 2 సెప్టెంబర్ 2018 - బీబీసీ న్యూస్
* 6 నవంబర్ 2018 - ది న్యూ ఇండియన్ ఎక్స్ ప్రెస్
* 19 నవంబర్ 2018 - టైమ్స్ టాప్ 10

## బయటి లింకులు

* 

## మూలాలు

వర్గం:జీవిస్తున్న ప్రజలు
వర్గం:1989 జననాలు
వర్గం:భారతీయ స్పీడ్ క్యూబర్స్
వర్గం:విశాఖపట్నం జిల్లా క్రీడాకారులు
రాయవాడ రిజర్వాయర్

**శ్రీ వారాడ నారాయణ మూర్తి రైవాడ జలాశయం** (రైవాడ రిజర్వాయర్) విశాఖపట్నం నగరానికి 58 కి.మీ దూరంలో దేవరాపల్లి మండలం, రైవాడ గ్రామం దగ్గర ఉన్న ఒక జలాశయం. ఇది విశాఖపట్నం నగరానికి ప్రధాన నీటి వనరులలో ఒకటి. దీని సామర్థ్యం 2,360 టీఎంసీలు,జలాశయం గరిష్ఠ నీటిమట్టం 114 మీటర్లు. దీనిని ఇరిగేషన్ అండ్ క్యాడ్ డిపార్ట్ మెంట్ నిర్వహిస్తుంది.

## చరిత్ర
రైవాడ జలాశయం గురించి 1962 శాసనసభ చర్చలలో అంచనా వ్యయం ₹1.1 కోట్లుగా (2024లో ₹96 కోట్లకు సమానం) ప్రస్తావించారు. మేఘాద్రి గెడ్డ రిజర్వాయర్తో కలిపి, త్వరలో ఏర్పాటు కానున్న విశాఖ స్టీల్ ప్లాంట్ మరియు అప్పటికే ఉన్న హిందుస్థాన్ నౌకానిర్మాణ కేంద్రం కు ఇది ఒక ముఖ్యమైన ప్రాజెక్టుగా అని 1964లో చర్చించారు. రైవాడ రిజర్వాయర్ పథకం మూడవ భారతదేశ పంచవర్ష ప్రణాళికలలో చేర్చబడింది, మరియు ప్రాజెక్ట్ 1981లో నిర్మించబడింది. ఎకనామిక్ అండ్ పొలిటికల్ వీక్లీ జర్నల్‌లో "వాటర్ ఫర్ ది రిచ్" అనే 1997 కథనంలో పరిశ్రమలకు 125 లక్షల గ్యాలన్‌లను సరఫరా చేసి పరిశ్రమల నీటి సరఫరాకు GVMC ప్రాధాన్యతనిచ్చి, గృహ వినియోగానికి రోజుకు 97 లక్షల గ్యాలన్లు మాత్రమే అందించిందని ఆరోపించారు.

## కాలువలు
56 కిలోమీటర్లు పొడవున్న తాగు నీటి కాలువ దేవరాపల్లె, వేపాడ, కె. కోటపాడు, సబ్బవరం మీదుగా వెళ్లి, విశాఖ నగరం తాగునీటి అవసరాల కోసం నరవ దగ్గర ఫిల్ట్రేషన్ ప్లాంట్‌కు నీటిని రవాణా చేస్తుంది. కాలువల మొత్తం పొడవు 68 కి.మీ. వేసవిలో నీటి కొరత కారణంగా డెడ్ స్టోరేజీ నుండి నీటిని తీసుకోవడానికి 2019లో GVMC ₹1.96 కోట్లు ఖర్చు చేసింది.

## గ్యాలరీ

దస్త్రం:Raiwada Dam Gates.jpg|రైవాడ డ్యామ్
దస్త్రం:Raiwada Reservoir view on a cloudy day.jpg|జలాశయం
దస్త్రం:A tree in a reservoir.jpg|జలాశయంలో ఓ చెట్టు
దస్త్రం:Fishing in Raiwada Canal.jpg|రైవాడ ప్రధాన కాలువ

## మూలాలు

వర్గం:Coordinates on Wikidata
ఎన్.పి. ఝాన్సీ లక్ష్మి

**ఎన్.పి. ఝాన్సీ లక్ష్మి** (1941, అక్టోబరు 20 - 2011, డిసెంబరు 19 ) ఆంధ్రప్రదేశ్కు చెందిన రాజకీయ నాయకురాలు.

## జీవితం తొలి దశలో
ఝాన్సీ లక్ష్మి 1941 అక్టోబరు 20న విశాఖపట్నంలో సి.కె.చౌదరి కుటుంబంలో జన్మించింది. ఆమె మెట్రిక్యులేషన్ వరకు విద్యాభ్యాసం చేసింది.

## కెరీర్
కొత్తగా ఏర్పడిన తెలుగుదేశం పార్టీ సభ్యురాలిగా, ఝాన్సీ లక్ష్మి 1983 ఆంధ్ర ప్రదేశ్ శాసనసభ ఎన్నికలలో చిత్తూరు నియోజకవర్గం నుండి పోటీ చేసి భారత జాతీయ కాంగ్రెస్ పార్టీకి చెందిన ఎన్.పి.వెంకటేశ్వర చౌదరిని 16,434 ఓట్ల తేడాతో ఓడించింది.

ఆ మరుసటి ఏడాది జరిగిన సార్వత్రిక ఎన్నికల్లో చిత్తూరు నుంచి 8వ లోక్ సభకు పోటీ చేసి 3,32,543 ఓట్లు సాధించారు. మహిళా శిశు సంక్షేమ కార్యక్రమాల ప్రాంతీయ ఆర్గనైజర్ గా, కస్తూర్బా శతజయంతి కమిటీ కార్యదర్శిగా పనిచేశారు. లక్ష్మి తన పదవీకాలాన్ని పూర్తి చేయకుండా లోక్ సభ సభ్యత్వానికి రాజీనామా చేశారు.

## వ్యక్తిగత జీవితం
ఝాన్సీ లక్ష్మి 1956 డిసెంబరు 9 న ఎన్.పి.వీరరాఘవులు నాయుడును వివాహం చేసుకుంది, వీరికి ఇద్దరు కుమారులు, ఒక కుమార్తె ఉన్నారు. ఈమె 2011 డిసెంబరు 19 న హైదరాబాదులోని ఒక ప్రైవేట్ ఆసుపత్రిలో మరణించింది. పది రోజుల క్రితం గుండెపోటు రావడంతో ఆమెను అక్కడ చేర్పించారు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:2011 మరణాలు
వర్గం:1941 జననాలు
సి.ఎస్.ఎన్. పట్నాయక్

చౌదరి సత్యనారాయణ పట్నాయక్ (డిసెంబరు 6, 1925 - ఆగష్టు 11, 2022) ఆంధ్ర ప్రదేశ్ రాష్ట్రానికి చెందిన భారతీయ శిల్పి, చిత్రకారుడు. అతను ఫ్రెస్కో, మ్యూరల్ పెయింటింగ్, కాంస్య శిల్పకళలో ప్రత్యేకత సాధించాడు. అతని చిత్రాలలో గ్రామీణ జీవితం, దాని సంప్రదాయం, సంస్కృతి వర్ణనలు ఉన్నాయి. తెలంగాణ శాసనసభలో ఏర్పాటు చేసిన మహాత్మాగాంధీ విగ్రహాన్ని ఆయన చెక్కారు. 2006లో కళారత్న అవార్డు అందుకున్నాడు.

## ప్రారంభ జీవితం
పట్నాయక్ 1925 డిసెంబరు 6 న ప్రస్తుత శ్రీకాకుళం జిల్లాలో (అప్పటి మద్రాసు ప్రెసిడెన్సీలో) బాదం గ్రామంలో జన్మించాడు.

## కెరీర్
పట్నాయక్ మద్రాసులోని గవర్నమెంట్ కాలేజ్ ఆఫ్ ఆర్ట్స్ అండ్ క్రాఫ్ట్స్ నుండి శిల్పం, చిత్రలేఖనంలో శిక్షణ పొందాడు. కరణంగా, గ్రామ పరిపాలనాధికారిగా పనిచేయడం ప్రారంభించాడు. ఆ తర్వాత 1955లో విద్యాశాఖలో ప్రభుత్వ ఉద్యోగిగా పనిచేశాడు. 1962లో గుంటూరుకు మకాం మార్చి గుంటూరులోని ప్రభుత్వ మహిళా కళాశాలలో శిల్పకళలో లెక్చరర్ గా చేరాడు.

ఫ్రెస్కో, మ్యూరల్ పెయింటింగ్, కాంస్య శిల్పకళలో ప్రావీణ్యం సంపాదించాడు. శ్రీకాకుళం జిల్లా గ్రామీణ జీవితాన్ని, అక్కడి సంప్రదాయం, సంస్కృతిని తన చిత్రాల్లో చిత్రించడంలో ప్రసిద్ధి చెందారు. ట్యాంక్ బండ్ రోడ్డులో ఏర్పాటు చేసిన శిల్పాలు, హైదరాబాద్ లోని తెలంగాణ అసెంబ్లీ ఆవరణలో ఉన్న మహాత్మాగాంధీ విగ్రహం ఆయనకు గుర్తింపు తెచ్చిపెట్టాయి. మెటలర్జికల్ శిల్పాలు, వాటిపై టెర్రకోట ప్రభావాన్ని అధ్యయనం చేయడానికి 1975లో యూనివర్శిటీ గ్రాంట్స్ కమిషన్ ఆయనకు రీసెర్చ్ ఫెలోషిప్ ఇచ్చింది. పరిశోధనలో భాగంగా ఉత్తర భారతదేశంలో శిల్పకళపై అధ్యయనం చేశారు.

అతను బాక్స్ మౌల్డింగ్, కాస్టింగ్ లో నిపుణుడు. అతని రచనలు దేశవ్యాప్తంగా, ఆస్ట్రేలియా, బల్గేరియా, హంగేరి, జపాన్, పోలాండ్, రొమేనియా, యు.ఎస్ లలో ప్రదర్శించబడ్డాయి. 400కు పైగా పెయింటింగ్స్, 100 కాంస్య శిల్పాలపై పనిచేశానని చెప్పాడు.

## ఇతర పనులు
పట్నాయక్ 1969 నుండి 1979 వరకు ఆంధ్రప్రదేశ్ లలిత కళా అకాడమీలో ఆంధ్ర విశ్వవిద్యాలయం, ఆచార్య నాగార్జున విశ్వవిద్యాలయానికి ప్రాతినిధ్యం వహించాడు. 1972 నుంచి 1977 వరకు విజయవాడలోని ఆంధ్ర అకాడమీ ఆఫ్ ఆర్ట్స్ కు ఉపాధ్యక్షుడిగా, 1976లో న్యూఢిల్లీలో స్కల్ప్టర్స్ ఫోరం ఆఫ్ ఇండియా సంయుక్త కార్యదర్శిగా పనిచేశాడు. 1977 నుండి 1982 వరకు హైదరాబాదులోని లలిత కళా అకాడమీకి ఉపాధ్యక్షుడిగా పనిచేశాడు. 1975 వ సంవత్సరం యూనివర్సిటీ గ్రాంట్స్ కమిషన్ వారి ఆధ్వర్యంలో లోహశిల్పాలు-టెర్రకోట ప్రభావం అనే అంశంపై పరిశోధన నిమిత్తం ఆయన చేసిన ఉత్తర భారతదేశ యాత్రలో భాగంగా శిల్ప కళారీతి పరిశీలించి పరిశోధనాత్మక పత్రాన్ని యూనివర్సిటీకి సమర్పించాడు.

## అవార్డులు
పట్నాయక్ అందుకున్న గౌరవాల్లో ముఖ్యమైనది 2006లో ఉమ్మడి ఆంధ్రప్రదేశ్ ప్రభుత్వం ప్రదానం చేసిన కళారత్న అవార్డు. 2011లో కేంద్ర ప్రభుత్వం నుండి వయోశ్రేష్ఠ సమ్మాన్‌ను కూడా అందుకున్నాడు.

## వ్యక్తిగత జీవితం
పట్నాయక్ కు నలుగురు సంతానం. చిన్న కుమారుడు రవిశంకర్ పట్నాయక్ (ఆగష్టు 1961 - 29 ఏప్రిల్ 2021), అతని భార్య సంధ్య చౌదరి పట్నాయక్ ఇద్దరూ కూడా కళాకారులే, ఇతర కళాకారుల కళాఖండాలను ప్రదర్శించడానికి స్థలాన్ని అందించడానికి 2009 లో విశాఖపట్నంలోని ఎంవిపి కాలనీలో "సిఎస్ఎన్ పట్నాయక్ ఆర్ట్ గ్యాలరీ" ను స్థాపించారు. రవిశంకర్ అధ్యాపకుడిగా, ఆంధ్ర విశ్వవిద్యాలయం ఫైన్ ఆర్ట్స్ విభాగాధిపతిగా పనిచేశారు. దేశంలోని ప్రముఖ శిల్పుల్లో ఆయన ఒకరు.

## మరణం
పట్నాయక్ 2022 ఆగస్టు 11న విశాఖపట్నంలో మరణించారు.

## మూలాలు
వర్గం:1925 జననాలు
వర్గం:2022 మరణాలు
వర్గం:ఆంధ్రప్రదేశ్ చిత్రకారులు
వర్గం:శ్రీకాకుళం జిల్లాకు చెందిన వ్యక్తులు
వర్గం:గుంటూరుకు చెందిన వ్యక్తులు
వర్గం:విశాఖపట్నం ప్రజలు
వర్గం:కళారత్న గ్రహీతలు
శిఖా గౌతమ్

శిఖా రాజేష్ గౌతమ్ (జననం 18 ఏప్రిల్ 1998) ఒక భారతీయ బ్యాడ్మింటన్ క్రీడాకారిణి. జాతీయ జట్టు బ్యాడ్మింటన్ క్రీడాకారిణి.

మోస్ట్ ప్రామిసింగ్ ప్లేయర్లలో ఒకడు. 2019- మహిళల డబుల్స్ సీనియర్ నేషనల్ ఛాంపియన్. ఇండియా బెస్ట్ -1, వరల్డ్ ర్యాంక్ -33. ఎన్నో జాతీయ, అంతర్జాతీయ పతకాలు సాధించింది. 2019 బ్యాడ్మింటన్ ఆసియా మిక్స్ డ్ టీమ్ ఛాంపియన్ షిప్ లో భారత జట్టులో సభ్యురాలు.

2020 బిఎసి బృందం సభ్యుడు, 2022, 2023. ఇటీవల దుబాయ్ లో జరిగిన బ్యాడ్మింటన్ ఆసియా మిక్స్ డ్ టీమ్ చాంపియన్ షిప్ లో భారత్ కు తొలి పతకం సాధించి చరిత్ర సృష్టించింది.

36వ జాతీయ గేమ్స్ రజత పతక విజేత తన బ్యాడ్మింటన్ కెరీర్, కలలను మరింత ముందుకు తీసుకెళ్లడానికి 2011లో ప్రకాశ్ పదుకొణె అకాడమీలో చేరారు.

2011లో జపాన్లో జరిగిన అండర్-17, అండర్-15 బ్యాడ్మింటన్ ఆసియా చాంపియన్షిప్లో భారత్ తరఫున ఆడిన అతి పిన్న వయస్కురాలిగా రికార్డు సృష్టించింది.

తన తొలి జాతీయ ర్యాంకింగ్ టోర్నమెంట్ లో ఫైనల్స్ ఆడిన ఆమె అప్పటి నుంచి వెనక్కి తిరిగి చూసుకోలేదు.

బ్యాడ్మింటన్ ఆసియా జూనియర్ ఛాంపియన్షిప్ నుంచి ప్రపంచ జూనియర్ ఛాంపియన్షిప్ వరకు.

ఆమె సాధించిన అత్యుత్తమ విజయాలు, ప్రదర్శనలను చూసి కర్ణాటక ప్రభుత్వం ఆమెకు కెఒఎ - కర్ణాటక ఒలింపిక్ అవార్డును ప్రదానం చేసింది. ఆమె 2022 లో కర్ణాటక ప్రభుత్వం నుండి అత్యున్నత క్రీడా పురస్కారం - ఏకలవ్య అవార్డును కూడా అందుకుంది.

## కెరీర్

అండర్-15, అండర్-17, అండర్-19 విభాగాల్లో సింగిల్స్, డబుల్స్ రెండింటిలోనూ ఎన్నో ఏళ్ల పాటు భారత్ నెం.1గా కొనసాగింది.

4 బ్యాడ్మింటన్ ఆసియా ఛాంపియన్షిప్లు, ప్రపంచ జూనియర్ ఛాంపియన్షిప్లలో భారతదేశానికి ప్రాతినిధ్యం వహించింది.

జాతీయ టైటిళ్ల నుంచి ఎన్నో అంతర్జాతీయ పతకాలు గెలుచుకుంది. 2017లో మారిషస్ ఇంటర్నేషనల్లో సింగిల్స్ లో స్వర్ణం, హైదరాబాద్ ఇంటర్నేషనల్లో రజతం సాధించింది.

సీనియర్లలో డబ్ల్యుడిలో జాతీయ ఛాంపియన్ అయిన తరువాత ఆమె డబుల్స్ కు మారింది, కానీ ఒక సంవత్సరం పాటు సింగిల్స్ ఆడటం కొనసాగించింది. మహిళల డబుల్స్ జాతీయ ర్యాంకింగ్ టోర్నమెంట్లలో 6 టైటిళ్లను గెలుచుకున్న తరువాత డబుల్స్ లో భారత్ నెం.1గా నిలిచింది. 2016 ప్రీమియర్ బ్యాడ్మింటన్ లీగ్లో, గౌతమ్ గెలిచిన ఢిల్లీ డాషర్స్ జట్టులో సభ్యురాలు.

2021, 2023లో ఆల్ ఇంగ్లాండ్ బ్యాడ్మింటన్ ఛాంపియన్షిప్లో భారత్ కు ప్రాతినిధ్యం వహించింది.

6 బ్యాడ్మింటన్ ఆసియా ఛాంపియన్షిప్లు, ప్రపంచ ఛాంపియన్షిప్లలో భారత్ కు ప్రాతినిధ్యం వహించిన ఆమె కొరియా ప్రపంచ నాలుగో ర్యాంకర్ జోడీకి మంచి పోటీ ఇచ్చింది.

ఇప్పుడు దేశంలోని అత్యుత్తమ డబుల్స్ ప్లేయర్లలో ఒకరు.

ఇటీవల మారిషస్ ఇంటర్నేషనల్, పుణె నేషనల్లో కాంస్య పతకాలు సాధించింది.

ఆలిండియా జాతీయ ఛాంపియన్ షిప్ లో మిక్స్ డ్ టీమ్ ఈవెంట్ లో తొలిసారిగా కాంస్య పతకం సాధించిన కర్ణాటకకు కాంస్య పతకం అందించింది.

## సాధించిన విజయాలు

### బిడబ్ల్యుఎఫ్ ఇంటర్నేషనల్ ఛాలెంజ్/సిరీస్ (2 టైటిల్స్, 3 రన్నరప్)

### ''మహిళల డబుల్స్''

:  బీడబ్ల్యూఎఫ్ ఇంటర్నేషనల్ ఛాలెంజ్ టోర్నమెంట్
:  బీడబ్ల్యూఎఫ్ ఇంటర్నేషనల్ సిరీస్ టోర్నమెంట్
:  బీడబ్ల్యూఎఫ్ ఫ్యూచర్ సిరీస్ టోర్నమెంట్

## మూలాలు

వర్గం:జీవిస్తున్న ప్రజలు
వర్గం:1998 జననాలు
వర్గం:విశాఖపట్నం జిల్లా క్రీడాకారిణులు
వర్గం:భారతీయ బ్యాడ్మింటన్ క్రీడాకారిణులు
చార్లెస్ థామ్సన్

**చార్లెస్ డేవిడ్ థామ్సన్** (జననం 1969, సెప్టెంబరు 7) భారతీయ మాజీ క్రికెటర్, కోచ్. భారత సర్వీసెస్ జట్టు తరపున 1993 నుండి 2003 వరకు ఫస్ట్-క్లాస్ క్రికెట్ ఆడాడు.

## క్రికెట్ రంగం
థామ్సన్ ఇండియన్ నేవీలో పనిచేస్తున్నప్పుడు సర్వీసెస్ తరపున ఆడాడు. మిడిల్ ఆర్డర్ బ్యాట్స్‌మన్ గా, అప్పుడప్పుడు ఆఫ్ స్పిన్ బౌలర్ గా రాణించాడు. 2002–03లో రంజీ ట్రోఫీలో సౌరాష్ట్రపై 130 పరుగులతో తన ఏకైక సెంచరీ సాధించాడు. 1998–99లో జమ్మూ, కాశ్మీర్‌పై సర్వీసెస్ విజయంలో లిస్ట్ ఎ క్రికెట్‌లో అత్యధిక స్కోరు 61 నాటౌట్ చేశాడు.

2013లో నౌకాదళాన్ని విడిచిపెట్టిన తర్వాత, థామ్సన్ ఆంధ్రప్రదేశ్‌లో క్రికెట్‌కు కోచింగ్ ఇవ్వడం ప్రారంభించాడు. ఇప్పుడు ఆంధ్రా క్రికెట్ జట్టుకు చీఫ్ కోచ్ గా ఉన్నాడు.

## మూలాలు

## బాహ్య లింకులు
* 

వర్గం:భారతీయ క్రికెట్ క్రీడాకారులు
వర్గం:విశాఖపట్నం జిల్లా క్రీడాకారులు
వర్గం:జీవిస్తున్న ప్రజలు
వర్గం:1969 జననాలు
అంతర్జాతీయ ఆకలి సూచీ - 2023

అంతర్జాతీయ ఆకలి సూచి - 2023ను అక్టోబర్ రెండో వారంలో విడుదల చేశారు. ఇందులో 125 దేశాల జాబితాల నందు భారతదేశం 111వ స్థానంలో నిలిచింది. దీన్నిబట్టి చూస్తే మన దేశంలో ఆకలి ఏ స్థాయిలో ఉందో అర్థమవుతుంది. అంతర్జాతీయ ఆకలి సూచిలో వివిధ దేశాలకు 100 పాయింట్ల స్కేల్ ఆధారంగా మార్కులు ఇస్తారు. ఇందులో భారతదేశానికి 28.7 స్కోరు సాధించింది. అంతర్జాతీయ ఆకలి సూచిలో ప్రతిదేశానికి సంబంధించి నాలుగు సూచికలు ఆధారంగా చేసుకుని గుర్తిస్తారు.

. ఆహార/ పోషకాహార కొరత

. పిల్లల్లో ఎదుగుదల మందగించడం

. పిల్లలు కృషించి పోవడం

. శిశు మరణాలు

పై అంశాలను ఆధారంగా చేసుకుని అంతర్జాతీయ ఆకలి సూచిని లెక్క కడతారు.

వర్గం:అంతర్జాతీయ ఆకలి సూచి - 2023
వర్గం:వరల్డ్ గ్లోబల్ హంగర్ ఇండెక్స్ - 2023
శాంతిపురం (విశాఖపట్నం)

**శాంతిపురం** అనేది ఆంధ్రప్రదేశ్‌లోని విశాఖపట్నంలో ఉన్న ఒక ప్రాంతం. ఇది విశాఖ నగర మధ్య భాగంలో ఉంది.

## వివరాలు
ఈ ప్రాంతం ద్వారకా నగర్ పక్కన ఉంది కాబట్టి అన్ని వాణిజ్య, నివాస ప్రాంతం, నగరంలోని అన్ని ప్రాంతాలతో కలుపబడి ఉంటుంది.

## మూలాలు

## వెలుపలి లంకెలు

వర్గం:విశాఖపట్నంలోని ప్రాంతాలు
కె. అప్పలరాజు

**కె. అప్పలరాజు** భారతీయ ఫుట్‌బాల్ ఆటగాడు.

## క్రీడారంగం
1964 ఏ.ఎఫ్.సి. ఆసియా కప్‌లో రన్నరప్‌గా నిలిచిన భారత జట్టులో సభ్యుడిగా ఉన్నాడు. 1964 ఆసియా కప్‌లో దక్షిణ కొరియాపై 2-0 తేడాతో ఒక గోల్ చేశాడు. 1964 సమ్మర్ ఒలింపిక్స్ ఫుట్‌బాల్ టోర్నమెంట్ క్వాలిఫికేషన్‌లో శ్రీలంకపై 5-3 తేడాతో హ్యాట్రిక్ సాధించాడు.

## గౌరవాలు
**భారతదేశం**
* ఏ.ఎఫ్.సి. ఆసియా కప్ రన్నరప్: 1964

**వ్యక్తిగతం**
* కలకత్తా ఫుట్‌బాల్ లీగ్ టాప్ స్కోరర్: 1959 (24 గోల్స్‌తో)

## మూలాలు

వర్గం:విశాఖపట్నం జిల్లా క్రీడాకారులు
నౌరోజీ రోడ్

thumb| నౌరోజీ రోడ్ ఏరియల్ వ్యూ
**నౌరోజీ రోడ్డు** అనేది ఆంధ్రప్రదేశ్ రాష్ట్రం, విశాఖపట్నంలోని ఒక ముఖ్యమైన రోడ్డు. ఇది బీచ్ రోడ్ నుండి వాల్టెయిర్ మెయిన్ రోడ్‌కు కలుపబడిబడి ఉంది.

## నేపథ్యం
నౌరోజీ రోడ్ నగరంలో చాలా నాగరిక ప్రాంతంగా ఉంది. ఇక్కడ అనేక స్టార్ హోటళ్ళు ఉన్నాయి. రాజ కుటుంబాలు బొబ్బిలి, విజయనగరం, జైపూర్, కలహండి విస్తీర్ణంలో భూములు ఉన్నాయి.

## మూలాలు

వర్గం:విశాఖపట్నం రవాణా
నిరుపమ రావు

**నిరుపమా మీనన్ రావు** (జననం 1950 డిసెంబరు 6) 1973 బ్యాచ్ ఇండియన్ ఫారిన్ సర్వీస్(IFS) కేడర్‌కు చెందిన రిటైర్డ్ సివిల్ సర్వెంట్, ఆమె 2009 నుండి 2011 వరకు భారతదేశ విదేశాంగ కార్యదర్శిగా పనిచేసింది, అలాగే, ఆమె కెరీర్ లో అమెరికా, చైనా, శ్రీలంకలలో భారత రాయబారిగానూ చేసింది.

జలై 2009లో, ఆమె భారత విదేశాంగ కార్యదర్శిగా, భారత విదేశాంగ శాఖ అధిపతిగా పనిచేసిన రెండవ మహిళగా గుర్తింపుపొందింది. మొదట చోకిలా అయ్యర్ భారతదేశపు మొదటి మహిళా విదేశాంగ కార్యదర్శిగా పనిచేయడం గమనార్హం.

నిరుపమ రావు కెరీర్‌లో వాషింగ్టన్ డిసిలో ప్రెస్, ఇన్ఫర్మేషన్ అండ్ కల్చర్ మినిస్టర్, మాస్కోలో డిప్యూటీ చీఫ్ ఆఫ్ మిషన్ లతో సహా పలు హోదాల్లో పనిచేసింది. ఆమె విదేశీ వ్యవహారాల మంత్రిత్వ శాఖ(ఎంఈఎ)కు మొదటి మహిళా ప్రతినిధిగా, పెరూ, చైనాలకు రాయబారిగా, శ్రీలంకకు హైకమిషనర్‌గానూ చేసింది.

## ప్రారంభ జీవితం
నిరుపమా రావు కేరళలోని మలప్పురంలో జన్మించింది. ఆమె తండ్రి పి.వి.ఎన్ మీనన్ ఇండియన్ ఆర్మీలో లెఫ్టినెంట్ కల్నల్, కాగా, తల్లి మీంపట్ నారాయణికుట్టి, ఆమె కుటుంబంలో మొదటి మహిళా కళాశాల గ్రాడ్యుయేట్, 1947లో మద్రాస్ విశ్వవిద్యాలయం నుండి బిఎ గణితం (ఆనర్స్) పట్టా పొందింది.

బెంగళూరు, పూణే, లక్నో, కూనూర్‌లతో సహా వివిధ నగరాల్లో నిరుపమ చదువుకుంది. ఆమె బెంగుళూరులోని మౌంట్ కార్మెల్ కాలేజ్ నుండి 1970లో ఆంగ్లంలో బిఎ డిగ్రీ పట్టా పొందింది. బెంగుళూరు విశ్వవిద్యాలయంలో అగ్రస్థానంలో నిలిచింది. సెప్టెంబరు 1970లో జపాన్‌లో జరిగిన ఎక్స్‌పో 70కి అప్పటి మైసూర్ ప్రభుత్వ యువ ప్రతినిధి బృందంలో ఆమె సభ్యురాలు. ఆ తర్వాత ఆమె మహారాష్ట్రలోని మరఠ్వాడా విశ్వవిద్యాలయం నుండి ఆంగ్ల సాహిత్యంలో మాస్టర్స్ డిగ్రీని పొందింది.

1973లో, ఆమె ఇండియన్ ఫారిన్ సర్వీస్(IFS), ఇండియన్ అడ్మినిస్ట్రేటివ్ సర్వీస్(IAS) రెండింటికీ ఆల్ ఇండియా సివిల్ సర్వీసెస్ ఎగ్జామినేషన్‌లో అగ్రస్థానంలో నిలిచింది. అయితే, ఆమె ఇండియన్ ఫారిన్ సర్వీస్‌లో చేరింది.

## కెరీర్
ముస్సోరీలోని లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్‌లో శిక్షణ పూర్తయిన తర్వాత, ఆమె 1976 నుండి 1977 వరకు ఆస్ట్రియాలోని వియన్నాలోని ఇండియన్ ఎంబసీలో పనిచేసింది, అక్కడ ఆమె వియన్నా విశ్వవిద్యాలయంలో జర్మన్ భాషా శిక్షణను పూర్తి చేసింది. 1978 నుండి 1981 వరకు, ఆమె న్యూ ఢిల్లీలోని విదేశీ వ్యవహారాల మంత్రిత్వ శాఖ (MEA)లో వరుసగా దక్షిణాఫ్రికా, నేపాల్ డెస్క్‌లలో అండర్ సెక్రటరీగా పనిచేసింది.

1981లో, ఆమె శ్రీలంకలోని భారత హైకమిషన్‌లో మొదటి కార్యదర్శిగా నియమించబడింది.

## గుర్తింపు

* ఆమె విదేశాంగ కార్యదర్శిగా ఉన్న సమయంలో దౌత్యవేత్తగా సాధించిన విజయాలకు, 2010లో కెపిఎస్ మీనన్ అవార్డు, 2011లో శ్రీ చిత్తిర తిరునాళ్ అవార్డు అందుకుంది.
* మే 2012లో, ఆమెకు పాండిచ్చేరి విశ్వవిద్యాలయం వారి కాన్వొకేషన్‌లో డాక్టర్ ఆఫ్ లెటర్స్ (హానోరిస్ కాసా) డిగ్రీని ప్రదానం చేసారు.
* 2012లో, www.ForeignPolicy.com ద్వారా ట్విట్టర్‌లో అత్యంత ప్రభావవంతమైన వంద మంది మహిళల జాబితాలో ఆమె చోటు దక్కించుకుంది.
* ఫిబ్రవరి 2016లో, ఆమె కేరళ ప్రభుత్వం నుండి వనితా రత్నం అవార్డును అందుకుంది.

## మూలాలు

వర్గం:1950 జననాలు
వర్గం:చైనాకు భారతదేశ రాయబారులు
వర్గం:భారత విదేశాంగ కార్యదర్శులు
వర్గం:అమెరికాకు భారత రాయబారులు
వర్గం:బెంగళూరు విశ్వవిద్యాలయ పూర్వ విద్యార్థులు
వర్గం:ఇండియన్ ఫారిన్ సర్వీస్ అధికారులు
వర్గం:భారతీయ కవయిత్రులు
వర్గం:కేరళ రాజకీయాల్లో మహిళలు
వర్గం:భారతీయ కవులు
వర్గం:భారతీయ రచయిత్రులు
వర్గం:భారతీయ మహిళా రాజకీయ నాయకులు
వర్గం:డా. బాబాసాహెబ్ అంబేద్కర్ మరాఠ్వాడా యూనివర్సిటీ పూర్వ విద్యార్థులు
వర్గం:మౌంట్ కార్మెల్ కళాశాల, బెంగళూరు పూర్వ విద్యార్థులు
వర్గం:భారత మహిళా రాయబారులు
మట్టా రాగమయి

**మట్టా రాగమయి** తెలంగాణ రాష్ట్రానికి చెందిన రాజకీయ నాయకురాలు. ఆమె 2023 శాసనసభ ఎన్నికల్లో సత్తుపల్లి నియోజకవర్గం నుండి ఎమ్మెల్యేగా గెలిచింది.
## జననం, విద్యాభాస్యం
మట్టా రాగమయి 1971లో జన్మించింది. ఆమె 1997లో విజయవాడలోని సిద్ధార్థ మెడికల్ కాలేజీలో ఎంబీబీఎస్ పూర్తి చేసి, 2009లో కర్నూలు మెడికల్ కాలేజీ నుండి క్షయ, ఛాతీ వ్యాధులలో (DTCD) డిప్లొమా పూర్తి చేసింది.

## వివాహం
రాగమయి, డాక్టర్ మట్టా దయానంద్ విజయ్‌తో వివాహం జరిగింది. వారికీ ముగ్గురు పిల్లలు నీలోత్పల, విరాజి, విపంచి ఉన్నారు.

## రాజకీయ జీవితం
మట్టా రాగమయి తన భర్త డాక్టర్ మట్టా దయానంద్ అడుగుజాడల్లో రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో వైఎస్సార్‌సీపీ టిక్కెట్‌పై ఎమ్మెల్యేగా పోటీ చేసిన తన భర్తకు మద్దతుగా ఎన్నికల ప్రచారంలో పాల్గొంది. ఆమె తన భర్తతో 2016 మేలో టీఆర్‌ఎస్‌లో చేరి ఆతరువాత 2023 మేలో కాంగ్రెస్‌లో చేరి 2023 శాసనసభ ఎన్నికల్లో సత్తుపల్లి నియోజకవర్గం నుండి పోటీ చేసి తన సమీప ప్రత్యర్థి బీఆర్ఎస్ అభ్యర్థి సండ్ర వెంకటవీరయ్యపై 19,440 ఓట్ల భారీ మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది.

ఆమె 2025 జూన్ 9న తెలంగాణ ప్రదేశ్ కాంగ్రెస్ కమిటీ ప్రధాన కార్యదర్శిగా నియమితురాలైంది.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
రాందాస్ మాలోత్

**రాందాస్ మాలోత్** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో వైరా నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
రాందాస్ మాలోత్ టీడీపీ ద్వారా రాజకీయాల్లోకి వచ్చి అనంతరం 2017లో కాంగ్రెస్ పార్టీలో చేరి 2023లో జరిగిన శాసనసభ ఎన్నికల్లో వైరా నియోజకవర్గం నుండి ఎమ్మెల్యేగా పోటీ చేసి తన సమీప బీఆర్ఎస్ అభ్యర్థి బానోతు మదన్ లాల్ పై 33045 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
నాయిని రాజేందర్ రెడ్డి

**నాయిని రాజేందర్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో పశ్చిమ వరంగల్ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
నాయిని రాజేందర్ రెడ్డి విద్యార్థి దశ నుండే కాంగ్రెస్ పార్టీలో చేరి ఎన్‌ఎస్‌యూఐ నాయకుడిగా,  లైబ్రరీ కమిటీ చైర్మన్‌గా, యూత్ కాంగ్రెస్‌లో వివిధ హోదాల్లో పని చేసి 2014 సార్వత్రిక ఎన్నికలకు ముందు 2014 ఏప్రిల్‌లో డిసిసి ఇంచార్జి అధ్యక్షుడిగా బాధ్యతలు ఆ ఎన్నికల్లో అసెంబ్లీ టిక్కెట్ నిరాకరించినందుకు నిరసనగా రాజీనామా చేశాడు.

నాయిని రాజేందర్ రెడ్డి 2015లో ఉమ్మడి వరంగల్ జిల్లా అధ్యక్షుడిగా నియమితుడయ్యాడు. ఆయన 2018లో పశ్చిమ వరంగల్ నియోజకవర్గం నుండి కాంగ్రెస్ టికెట్ ఆశించగా, ఆ ఎన్నికల్లో మహాకూటమిలో  భాగంగా టీడీపీకి కేటాయించింది. 

నాయిని రాజేందర్ రెడ్డి 2023లో జరిగిన అసెంబ్లీ ఎన్నికల్లో పశ్చిమ వరంగల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి, బీఆర్ఎస్ అభ్యర్థి దాస్యం వినయ్ భాస్కర్ పై 15331 ఓట్ల మెజారితో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

నాయిని రాజేందర్ రెడ్డి 2025 జూన్ 9న తెలంగాణ ప్రదేశ్ కాంగ్రెస్ కమిటీ ఉపాధ్యక్షుడిగా నియమితుడయ్యాడు. ఆయన 2025 జూన్ 29న కరీంనగర్ లోక్‌సభ నియోజకవర్గ ఇన్​ఛార్జ్ వైస్ ప్రెసిడెంట్‌గా నియమితుడయ్యాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
జనపరెడ్డి తారకేశ్వరరావు

**జనపరెడ్డి తారకేశ్వరరావు** (జననం 1980, జనవరి 7) భారతీయ క్రికెట్ ఆటగాడు, అంపైర్. రంజీ ట్రోఫీ టోర్నమెంట్ మ్యాచ్‌లు, మూడు వన్డే మ్యాచ్ లలో  అధికారిక స్కోరర్‌గా వ్యవహరించాడు.

## క్రికెట్ రంగం
2002 నవంబరు 24న తన మొదటి వన్డే మ్యాచ్ లో విజయవాడలో వెస్టిండీస్ భారత పర్యటనలో జరిగిన 7వ వన్డేలో ఆడాడు. 2005 ఏప్రిల్ 5న విశాఖపట్నంలో జరిగిన భారత పర్యటనలో జరిగిన 2వ వన్డే (తన రెండవ వన్డే)లో ఆడాడు. 2010, అక్టోబరు 20న విశాఖపట్నంలో ఆస్ట్రేలియా పర్యటన సందర్భంగా జరిగిన 2వ వన్డే ((తన మూడవ వన్డే)లో ఆడాడు. ప్రస్తుతం యుఎస్ లోని నార్త్ కరోలినాలో నివసిస్తున్నాడు.

## మూలాలు

## బాహ్య లింకులు

* 
వర్గం:1980 జననాలు
వర్గం:జీవిస్తున్న ప్రజలు